Molde videregående skole

Molde videregående skole er en studieforberedende skole som ligger sentralt plassert i Molde sentrum. Fra høsten 2022 har skolen 765 elevplasser med opplæringstilbud innenfor studiespesialisering, studiespesialisering med toppidrett ("toppidrettsklassen"), musikk, dans og drama (inkludert Landslinje for jazz), kunst, design og arkitektur, innovasjon og ledelse, samt påbyggsklasse til studiekompetanse for elever med yrkeskompetanse. Hvert år arrangerer et utvalg av elevmassen et teaterstykke, mens alle elever ved studieretningen for musikk, dans og drama – som drives i samarbeid med Molde kulturskole – hvert tredje år setter opp en musikal. Historie Skolen ble etablert som middelskole i 1832. I «Brinchmann-tiden», 1849–93, satte adjunkt og etter hvert rektor Alexander Brinchmann preg på skolen med sine allsidige interesser. Det ble gjennomført «militære» øvelser på Årø og store kulturarrangementer i skolens regi, men elever fra hans tid fortalte også om harde avstraffelsesmetoder. Institusjonens kanskje mest kjente elev, Bjørnstjerne Bjørnson, kalte middelskolen «en liden, meget pyntelig skole / på hvilken både kirke og stat kunde stole». Da han 17 år gammel forlot byen, var det med ordene «Nu farvel! fordømte Skole / Nu farvel! mit Fængselshul», som han senere formulerte det, i sinnet. I 1863 fikk den status som «lærd skole», hvor elevene kunne avlegge examen artium. Fra 1880-årene er det kjent at skolen hadde et gymnasiastsamfunn med egen elevavis, hvor blant andre Johan Scharffenberg skrev. I 1970-årene het avisen Andrimner. Skolebygg I Bjørnsons skoletid i 1840-årene lå skolebygget ved elvemunningen. Siden 1925 har skolen vært lokalisert like nordvest for Øvre bru, vis-à-vis den tidligere folkeskolen (som nå er borte). I tillegg til hovedbygningen i empirestil, som fremdeles er i bruk, har flere bygg kommet til etter hvert. I 2005 begynte arbeid på en større utvidelse av byggmassen, som var ferdigstilt i desember 2006. I 2015 ble det nyeste tilbygget tatt i bruk, med bl.a. kantine, en stor aula, klasserom, bibliotek og kontorer. Tidligere navn Molde Middelskole (1832–49) Molde Middel- og Realskole (1849–63) Molde Lærd- og Realskole (1863–75) Molde offentlige Skole for høiere Almendannelse (1875–93) (også kalt Molde latingymnasium og middelskole) Molde kommunale høiere almenskole (1893–1931) Molde kommunale høgre ålmennskule (1931–64) Molde gymnas (1964–79) Molde videregående skole (1979–) Skolens rektorer Johan Hermann Lie, overlærer 1832-1835 Hans Julius Hammer, overlærer 1836-1840 Johan Olivarius Horn, overlærer 1840–51, rektor 1851–59 Alexander Brinchmann, 1859–93 Jørgen Laurentz Wilhelm Dietrichson, 1893-1896 Henrik August Angell Carlsen, 1896-1899 Embret Amundrud. 1900-1909 Samuel Aage Sofus Stabell, 1909-1913 Peter Mauritz Talseth, 1913-1924 Johan Heggebø, 1924-1931 Leiv Heggstad, 1931–40 Egil Halmøy, 1940-1941 (fungerende rektor) Erling Eriksen, 1941-1945 (fungerende rektor) Egil Halmøy, 1945-1946 (fungerende rektor) Aslak Erdal, 1946-1961 Asgaut Bore, 1961–62 (fungerende rektor) Børge Rypdal, 1962-1981 Magne Johnsen, 1981-1993 Helge Linge, 1993-2004 Thorbjørn Myhre, 2004-2011 Oddgeir Overå, 2011-2020 Leif Magne Lervik, 2020-2024 Celia Berg, 2024- Markante lærere Kaptein Hans Emil Christophersen, klasselærer 1858–73 Johan Andreas Schneider, adjunkt fra 1875 Per Amdam, lektor Jostein Sæbøe, lektor Paul Botten-Hansen jr., lektor Tidligere elever Referanser Kilder Amdam, Per (1982). Molde høgre skole 150 år (Den høgre skolen i Molde 1832–1982). Molde: [skolen]. Heggstad, rektor Leiv (1932). Molde høgre skule i 100 år. Molde: [skolen]. Hattrem, Kjell Ove Nybø (1997). «Professor Jacob Tanner forteller fra si ungdomstid i Molde (i samtale med Per Amdam og Nils Parelius)». I Austigard, Bjørn; Strand, Rolf. Årsskrift 1997. Molde: Romsdal sogelag. s. 247–272. ISBN 82-90169-51-5. CS1-vedlikehold: Flere navn: redaktørliste (link) Eksterne lenker Offisielt nettsted Molde videregående skole på Facebook Molde videregående skole på Instagram Dokumentasjonsprosjektet. Tekstsamlingen. Bjørnstjerne Bjørnson, samlede verker, bind 8, Digte og sange 1880